მარლის გოერი
მარლის ოელსნერი-გიორი (დ. 21 მარტი, 1958, გერა) — აღმოსავლეთ გერმანელი ყოფილი მძლეოსანი სპორტსმენი, 100 მეტრზე სპრინტის გამარჯვებული 1983 წლის პირველ მსოფლიო ჩემპიონატზე. იგი 100 მეტრზე სპრინტში ზედიზედ თორმეტი წლის განმავლობაში ხვდებოდა ტოპ 10-ში, აქედან ექვსი წელი პირველ ადგილს იკავებდა. ამ ხნის განმავლობაში მან მოიგო მრავალი მედალი, როგორც სპრინტერმა მთავარ საერთაშორისო ჩემპიონატებზე და დაამყარა რამდენიმე მსოფლიო რეკორდი.